ddrg/super_eurlex huggingface dataset:
2003/168/EY: Komission päätös, tehty 11 päivänä maaliskuuta 2003, Euroopan yhteisön Energy Star -lautakunnan perustamisesta



Virallinen lehti nro L 067 , 12/03/2003 s. 0022 - 0024



Komission päätös, tehty 11 päivänä maaliskuuta 2003, Euroopan yhteisön Energy Star -lautakunnan perustamisesta (2003/168/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan, ottaa huomioon toimistolaitteiden energiatehokkuutta osoittavia merkintöjä koskevasta yhteisön ohjelmasta 6 päivänä marraskuuta 2001 annetun Euroopan parlamentin ja neuvoston asetuksen (EY) N:o 2422/2001(1) ja erityisesti sen 8 artiklan 1 kohdan, sekä katsoo seuraavaa: (1) Asetuksessa (EY) N:o 2422/2001 säädetään, että komissio perustaa Euroopan yhteisön Energy Star -lautakunnan, jonka tehtävänä on toteuttaa EY:n Energy Star -ohjelmaa Amerikan yhdysvaltojen hallituksen ja Euroopan yhteisön välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen(2) mukaisesti. (2) Energy Star -lautakunnan jäseniä ovat asetuksessa (EY) N:o 2422/2001 säädetyt kansalliset edustajat sekä asetuksessa lueteltujen, asiaan liittyvien sidosryhmien edustajat, ON PÄÄTTÄNYT SEURAAVAA: 1 artikla Perustetaan Euroopan yhteisön Energy Star -lautakunta. 2 artikla 1. Energy Star -lautakunnan puheenjohtajana toimii komissio, jota edustaa energian ja liikenteen pääosasto. 2. Asetuksen (EY) N:o 2422/2001 9 artiklassa mainittu kansallisten edustajien luettelo on liitteen osassa A. Jos kansallisia edustajia nimetään enemmän kuin yksi, liitteessä mainittu jäsenvaltion valtuuttama kansallinen edustaja toimii koordinaattorina. 3. Asetuksen (EY) N:o 2422/2001 8 artiklan 3 kohdassa mainitut sidosryhmät mainitaan liitteen osassa B. 4. Varmistaakseen kutakin toimistolaiteryhmää edustavien sidosryhmien osallistumisen tasapuolisuuden puheenjohtaja voi tarvittaessa tehdä muutoksia sidosryhmien osallistujaluetteloon. 3 artikla Tämä päätös tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä 11 päivänä maaliskuuta 2003. Komission puolesta Loyola De Palacio Varapuheenjohtaja (1) EYVL L 332, 15.12.2001, s. 1. (2) EYVL L 172, 26.6.2001, s. 3. LUETTELO LUETTELO ENERGY STAR -LAUTAKUNNAN JÄSENISTÄ OSA A Kansalliset edustajat >TAULUKON PAIKKA> OSA B Sidosryhmät Laitevalmistajat The European Information, Communications and Consumer Electronics Technology Industry Association (EICTA) Jälleenmyyjät Eurocommerce Ympäristönsuojelujärjestöt WWF Kuluttajajärjestöt The European Consumers Organisation (BEUC) (Euroopan kuluttajajärjestöjen toimisto)
2003/432/YUTP: Neuvoston päätös 2003/432/YUTP, tehty 12 päivänä kesäkuuta 2003, Kongon demokraattisessa tasavallassa toteutettavan Euroopan unionin sotilasoperaation käynnistämisestä



Virallinen lehti nro L 147 , 14/06/2003 s. 0042 - 0042



Neuvoston päätös 2003/432/YUTP, tehty 12 päivänä kesäkuuta 2003, Kongon demokraattisessa tasavallassa toteutettavan Euroopan unionin sotilasoperaation käynnistämisestä EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 17 artiklan 2 kohdan ja 25 artiklan, ottaa huomioon Euroopan unionin sotilasoperaatiosta Kongon demokraattisessa tasavallassa 5 päivänä kesäkuuta 2003 hyväksytyn yhteisen toiminnan 2003/423/YUTP(1) ja erityisesti sen 6 artiklan, sekä katsoo seuraavaa: (1) Yhdistyneiden Kansakuntien turvallisuusneuvosto hyväksyi 30 päivänä toukokuuta 2003 yksimielisesti päätöslauselman 1484 (2003), jossa sallitaan YK:n peruskirjan VII luvun mukaisesti väliaikaisten monikansallisten valvontajoukkojen tilapäinen sijoittaminen Buniaan, Kongon demokraattiseen tasavaltaan. (2) Yhdistyneiden Kansakuntien pääsihteerin esittämän pyynnön johdosta Euroopan unioni on päättänyt toimittaa väliaikaiset vakauttamisjoukot Iturin alueelle 30 päivänä toukokuuta 2003 hyväksytyn Yhdistyneiden Kansakuntien turvallisuusneuvoston päätöslauselman 1484 (2003) mukaisen toimeksiannon täytäntöönpanemiseksi. (3) Neuvosto on valtuuttanut poliittisten ja turvallisuusasioiden komitean tekemään asiaankuuluvat päätökset operaation poliittisesta valvonnasta ja strategisesta johtamisesta. (4) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu operaation rahoittamiseen, ON PÄÄTTÄNYT SEURAAVAA: 1 artikla Hyväksytään operaatiosuunnitelma. 2 artikla Hyväksytään voimankäyttövaltuuksien vahvistamista koskeva viesti. 3 artikla Euroopan unionin sotilasoperaatio Kongon demokraattisessa tasavallassa käynnistetään 12 päivänä kesäkuuta 2003. 4 artikla Valtuutetaan operaation komentaja välittömästi antamaan toimeenpanokäsky (ACTORD), jotta voitaisiin suorittaa joukkojen toimintavalmiuteen saattaminen ennen niiden operaatioalueelle saapumisen jälkeen tapahtuvaa johtovastuun siirtoa, ja aloittamaan operaation toteuttaminen. 5 artikla Tämä päätös on voimassa siihen saakka, kunnes Buniassa toteutettavaan operaatioon osoitetut joukot on sijoitettu uudelleen, sanotun kuitenkaan rajoittamatta 5 päivänä kesäkuuta 2003 hyväksytyn yhteisen toiminnan 2003/423/YUTP soveltamista. 6 artikla Tämä päätös julkaistaan Euroopan unionin virallisessa lehdessä. Tehty Luxemburgissa 12 päivänä kesäkuuta 2003. Neuvoston puolesta Puheenjohtaja G. Drys (1) EUVL L 143, 11.6.2003, s. 50.
2003/426/EY: Komission päätös, tehty 5 päivänä kesäkuuta 2003, luvan antamisesta "noni-mehun" (Morinda citrifolia L. -kasvin hedelmän mehun) saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2003) 1789)



Virallinen lehti nro L 144 , 12/06/2003 s. 0012 - 0012



Komission päätös, tehty 5 päivänä kesäkuuta 2003, luvan antamisesta "noni-mehun" (Morinda citrifolia L. -kasvin hedelmän mehun) saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2003) 1789) (Ainoastaan englanninkielinen teksti on todistusvoimainen) (2003/426/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97(1) ja erityisesti sen 7 artiklan, ottaa huomioon Morinda Inc. -nimisen yhtiön Belgian toimivaltaisille viranomaisille 25 päivänä huhtikuuta 2000 toimittaman hakemuksen, joka koskee "noni-mehun" (Morinda citrifolia L. -kasvin hedelmän mehun) saattamista markkinoille uuselintarvikkeena, ottaa huomioon Belgian toimivaltaisten viranomaisten laatiman ensiarviointiraportin, sekä katsoo seuraavaa: (1) Belgian elintarvikearvioinnista vastaava elin tuli ensiarvioinnissaan siihen tulokseen, että täydentävä arviointi on tarpeen. (2) Komissio toimitti ensiarviointiraportin kaikille jäsenvaltioille 18 päivänä syyskuuta 2001. (3) Elintarvikealan tiedekomiteaa pyydettiin 4 päivänä joulukuuta 2001 tekemään täydentävä arviointi. Tiedekomitea katsoi 4 päivänä joulukuuta 2002 antamassaan lausunnossa, että Tahitian Noni® -mehu voidaan hyväksyä havaituilla saantimäärillä. Tiedekomitea mainitsi myös, että toimitetuista tiedoista ja käytettävissä olevasta aineistosta ei käy ilmi mitään näyttöä siitä, että "noni-mehusta" olisi muihin hedelmämehuihin verrattuna erityistä hyötyä terveyden kannalta. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla "Noni-mehu" (Morinda citrifolia L. -kasvin hedelmän mehu) voidaan saattaa yhteisön markkinoille elintarvikkeiden uutena ainesosana käytettäväksi pastöroiduissa hedelmäjuomissa. 2 artikla Sanat "Noni-mehu" tai "Morinda citrifolia -kasvin mehu" on mainittava tuotteen pakkausmerkinnöissä tai sitä sisältävien hedelmäjuomien ainesosaluettelossa Euroopan parlamentin ja neuvoston direktiivin 2000/13/EY(2) mukaisesti. 3 artikla Tämä päätös on osoitettu seuraavalle yritykselle: Morinda Inc., 333 W. River Park Drive, Provo, UT 84604, Yhdysvallat. Tehty Brysselissä 5 päivänä kesäkuuta 2003. Komission puolesta David Byrne Komission jäsen (1) EYVL L 43, 14.2.1997, s. 1. (2) EYVL L 109, 6.5.2000, s. 29.
2003/399/EY: Neuvoston päätös, tehty 6 päivänä toukokuuta 2003, Euroopan kulttuuripääkaupungin nimeämisestä vuodeksi 2006



Virallinen lehti nro L 139 , 06/06/2003 s. 0032 - 0032



Neuvoston päätös, tehty 6 päivänä toukokuuta 2003, Euroopan kulttuuripääkaupungin nimeämisestä vuodeksi 2006 (2003/399/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25 päivänä toukokuuta 1999 tehdyn Euroopan parlamentin ja neuvoston päätöksen 1419/1999/EY(1) ja erityisesti sen 2 artiklan 3 kohdan, ottaa huomioon Euroopan parlamentille, neuvostolle ja komissiolle 1 päivänä lokakuuta 2002 toimitetun valintalautakunnan kertomuksen, ON PÄÄTTÄNYT SEURAAVAA: 1 artikla Patrasin kaupunki nimetään Euroopan kulttuuripääkaupungiksi vuodeksi 2006. 2 artikla Patrasin kaupungin on toteutettava tarvittavat toimenpiteet varmistaakseen päätöksen 1419/1999/EY 1 ja 5 artiklan tehokkaan täytäntöönpanon. Tehty Brysselissä 6 päivänä toukokuuta 2003. Neuvoston puolesta Puheenjohtaja P. Efthymiou (1) EYVL L 166, 1.7.1999, s. 1.
2003/497/YUTP: Poliittisten ja turvallisuusasioiden komitean päätös FYROM/2/2003, tehty 10 päivänä maaliskuuta 2003, jolla hyväksytään kolmansien valtioiden osallistuminen Euroopan unionin sotilasoperaatioon entisessä Jugoslavian tasavallassa Makedoniassa



Virallinen lehti nro L 170 , 09/07/2003 s. 0015 - 0016



Poliittisten ja turvallisuusasioiden komitean päätös FYROM/2/2003, tehty 10 päivänä maaliskuuta 2003, jolla hyväksytään kolmansien valtioiden osallistuminen Euroopan unionin sotilasoperaatioon entisessä Jugoslavian tasavallassa Makedoniassa (2003/497/YUTP) POLIITTISTEN JA TURVALLISUUSASIOIDEN KOMITEA, joka ottaa huomioon Euroopan unionista tehdyn sopimuksen ja erityisesti sen 25 artiklan viimeisen kohdan, ottaa huomioon 27 päivänä tammikuuta 2003 hyväksytyn neuvoston yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1) ja erityisesti sen 8 artiklan 2 ja 3 kohdan kolmansien maiden osallistumisesta, sekä katsoo seuraavaa: (1) Yhteisen toiminnan 8 artiklan 1 kohdassa säädetään, että - Euroopan unionin ulkopuoliset Naton eurooppalaiset jäsenet osallistuvat operaatioon niin halutessaan, - valtioita, jotka Kööpenhaminan Eurooppa-neuvostossa hyväksyttiin tuleviksi jäsenvaltioiksi, pyydetään osallistumaan operaatioon sovittujen sääntöjen mukaisesti, - myös mahdollisia kumppaneita voidaan kutsua osallistumaan operaatioon. (2) Yhteisen toiminnan 8 artiklan mukaisesti neuvosto valtuuttaa poliittisten ja turvallisuusasioiden komitean tekemään asiaankuuluvat päätökset osallistumistarjousten hyväksymisestä operaation komentajan ja Euroopan unionin sotilaskomitean suosituksesta. (3) Euroopan unionin operaation komentaja ja Euroopan unionin joukkojen komentaja ovat johtaneet joukkojen muodostamis- ja sijoittamiskonferensseja poliittisten ja turvallisuusasioiden komitean pyynnöstä ja Euroopan unionin sotilaskomitean toimeksiannosta. (4) Euroopan unionin sotilaskomitea hyväksyi 6 päivänä maaliskuuta 2003 operaation komentajan suosituksen kolmansien valtioiden osallistumisesta ja toimitti samana päivänä poliittisten ja turvallisuusasioiden komitealle suosituksensa kyseisen kolmansien valtioiden osallistumisen hyväksymiseksi, ON TEHNYT SEURAAVAN PÄÄTÖKSEN: 1 artikla Kolmansien valtioiden osallistuminen Joukkojen muodostamis- ja sijoittamiskonferenssien perusteella hyväksytään seuraavien kolmansien valtioiden osallistuminen entisessä Jugoslavian tasavallassa Makedoniassa toteutettavaan Euroopan unionin operaatioon: Bulgaria Kanada Tsekin tasavalta Viro Islanti Latvia Liettua Norja Puola Romania Slovakia Slovenia Turkki 2 artikla Voimaantulo Tämä päätös tulee voimaan päivänä, jona se tehdään. Tehty Brysselissä 10 päivänä maaliskuuta 2003. Poliittisten ja turvallisuusasioiden komitean puolesta Puheenjohtaja T. Paraskevopoulos (1) EUVL L 34, 11.2.2003, s. 26.
2003/500/YUTP: Poliittisten ja turvallisuusasioiden komitean päätös DRC/1/2003, tehty 1 päivänä heinäkuuta 2003, kolmansien valtioiden osallistumisen hyväksymisestä Euroopan unionin sotilasoperaatioon Kongon demokraattisessa tasavallassa



Virallinen lehti nro L 170 , 09/07/2003 s. 0019 - 0019



Poliittisten ja turvallisuusasioiden komitean päätös DRC/1/2003, tehty 1 päivänä heinäkuuta 2003, kolmansien valtioiden osallistumisen hyväksymisestä Euroopan unionin sotilasoperaatioon Kongon demokraattisessa tasavallassa (2003/500/YUTP) POLIITTISTEN JA TURVALLISUUSASIOIDEN KOMITEA, joka ottaa huomioon Euroopan unionista tehdyn sopimuksen ja erityisesti sen 25 artiklan viimeisen kohdan, ottaa huomioon Euroopan unionin sotilasoperaatiosta Kongon demokraattisessa tasavallassa 5 päivänä kesäkuuta 2003 hyväksytyn neuvoston yhteisen kannan 2003/423/YUTP(1) ja erityisesti sen 10 artiklan 2 ja 3 kohdan kolmansien valtioiden osallistumisesta, sekä katsoo seuraavaa: (1) Poliittisten ja turvallisuusasioiden komitean pyynnöstä ja Euroopan unionin sotilaskomitean toimeksiannon mukaisesti Euroopan unionin operaation komentaja ja Euroopan unionin joukkojen komentaja ovat pitäneet joukkojen muodostamiskonferenssin 10 päivänä kesäkuuta 2003 ja joukkojen sijoittamiskonferenssin 11 päivänä kesäkuuta 2003. (2) Kolmansien valtioiden osallistumista koskevan operaation komentajan suosituksen perusteella Euroopan unionin sotilaskomitea päätti 25 päivänä kesäkuuta 2003 suositella poliittisten ja turvallisuusasioiden komitealle, että tämä hyväksyisi asianomaisten kolmansien valtioiden osallistumisen, ON TEHNYT TÄMÄN PÄÄTÖKSEN: 1 artikla Kolmansien valtioiden osallistuminen Joukkojen muodostamis- ja sijoittamiskonferenssien perusteella hyväksytään seuraavien kolmansien valtioiden osallistuminen Kongon demokraattisessa tasavallassa toteutettavaan Euroopan unionin sotilasoperaatioon: Brasilia Kanada Unkari Etelä-Afrikka. 2 artikla Voimaantulo Tämä päätös tulee voimaan päivänä, jona se tehdään. Tehty Brysselissä 1 päivänä heinäkuuta 2003. Poliittisten ja turvallisuusasioiden komitean puolesta Puheenjohtaja M. Melani (1) EUVL L 143, 11.6.2003, s. 50.
2003/455/EY: Komission päätös, tehty 12 päivänä kesäkuuta 2003, kolmansiin maihin osoitettujen Euroopan yhteisöjen virkamiesten palkkoihin, 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2002 sovellettavista korjauskertoimista



Virallinen lehti nro L 152 , 20/06/2003 s. 0084 - 0085



Komission päätös, tehty 12 päivänä kesäkuuta 2003, kolmansiin maihin osoitettujen Euroopan yhteisöjen virkamiesten palkkoihin, 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2002 sovellettavista korjauskertoimista (2003/455/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu neuvoston asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, Euratom) N:o 2265/2002(2), sekä erityisesti näiden henkilöstösääntöjen liitteessä X olevan 13 artiklan toisen kohdan, sekä katsoo seuraavaa: (1) Neuvoston asetuksella (EY, Euratom) N:o 101/2003(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 2002 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet. (2) Viime kuukausien aikana komission on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti. (3) Olisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2002 tiettyjä kyseisistä korjauskertoimista, koska, ottaen huomioon komission käytössään olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2002 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 12 päivänä kesäkuuta 2003. Komission puolesta Christopher Patten Komission jäsen (1) EYVL L 56, 4.3.1968, s. 1. (2) EYVL L 347, 20.12.2002, s. 1. (3) EYVL L 16, 22.1.2003, s. 1. (4) EYVL L 321, 26.11.2002, s. 45. LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
Neuvoston päätös, tehty 16 päivänä kesäkuuta 2003, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäsenen nimittämisestä



Virallinen lehti nro C 148 , 25/06/2003 s. 0002 - 0002



Neuvoston päätös, tehty 16 päivänä kesäkuuta 2003, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäsenen nimittämisestä (2003/C 148/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 ja 131 artiklan, ja ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 10 päivänä huhtikuuta 2003 esittämät ehdokkaat, ON PÄÄTTÄNYT SEURAAVAA: 1 artikla Nimitetään Maria BRA, syntynyt Ateenassa (Kreikka) 8 päivänä toukokuuta 1963, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäseneksi viiden vuoden toimikaudeksi. 2 artikla Sisämarkkinoilla toimivan yhdenmukaistamisviraston (tavaramerkit ja mallit) hallintoneuvosto vahvistaa 1 artiklassa tarkoitetun viiden vuoden toimikauden alkamispäivän. Tehty Luxemburgissa 16 päivänä kesäkuuta 2003. Neuvoston puolesta Puheenjohtaja G. Papandreou (1) EYVL L 11, 14.1.1994, s. 1. Asetus sellaisena kuin se on viimeksi muutettuna asetuksella 807/2003 (EUVL L 122, 16.5.2003, s. 36).
2003/557/EY: Komission päätös, tehty 24 päivänä heinäkuuta 2003, satamastapoissaolon lisäpäivien tilapäisestä myöntämisestä puomitrooleja käyttäville Alankomaiden kalastusaluksille (tiedoksiannettu numerolla K(2003) 2636)



Virallinen lehti nro L 189 , 29/07/2003 s. 0048 - 0048



Komission päätös, tehty 24 päivänä heinäkuuta 2003, satamastapoissaolon lisäpäivien tilapäisestä myöntämisestä puomitrooleja käyttäville Alankomaiden kalastusaluksille (tiedoksiannettu numerolla K(2003) 2636) (Ainoastaan hollanninkielinen teksti on todistusvoimainen) (2003/557/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun neuvoston asetuksen (EY) N:o 2341/2002(1), sellaisena kuin se on muutettuna asetuksella (EY) N:o 1091/2003(2), ja erityisesti sen liitteessä XVII olevan 6 kohdan c alakohdan, sekä katsoo seuraavaa: (1) Asetuksen (EY) N:o 2341/2002 liitteessä XVII määritellään kuinka monta päivää tietyt yhteisön kalastusalukset saavat olla poissa satamasta tietyillä maantieteellisillä alueilla. (2) Mainitun liitteen 6 kohdan c alakohdan mukaisesti komissio voi käytöstäpoistamisohjelmissa vuonna 2002 ja 2003 saavutettujen tai odotettujen tulosten perusteella myöntää niille aluksille, joita liitteen säännökset koskevat, lisämäärän päiviä, joina alus voi olla poissa satamasta, kun sillä pidetään 4 kohdassa määriteltyjä pyydyksiä. (3) Alankomaat on toimittanut silmäkooltaan vähintään 80 mm:n puomitrooleja käyttävien alusten vuoden 2002 käytöstäpoistamisohjelmaansa koskevat tiedot. (4) Toimitettujen tietojen perusteella mainitunkaltaisia pyydyksiä käyttäville Alankomaiden aluksille olisi myönnettävä tilapäisesti kaksi lisäpäivää merellä, ON TEHNYT TÄMÄN PÄÄTÖKSEN: 1 artikla Myönnetään silmäkooltaan vähintään 80 mm:n puomitrooleja käyttäville Alankomaiden aluksille asetuksen (EY) N:o 2341/2002 liitteessä XVII olevan 2 kohdan a ja b alakohdassa määritellyille alueille tilapäisesti kaksi lisäpäivää kunakin kalenterikuukautena mainitussa liitteessä olevan 6 kohdan a alakohdassa vahvistettujen päivien lisäksi. 2 artikla Tämä päätös on osoitettu Alankomaiden kuningaskunnalle. Tehty Brysselissä 24 päivänä heinäkuuta 2003. Komission puolesta Franz Fischler Komission jäsen (1) EYVL L 356, 31.12.2002, s. 12. (2) EUVL L 157, 26.6.2003, s. 1.
2003/642/YOS: Neuvoston päätös 2003/642/YOS, tehty 22 päivänä heinäkuuta 2003, sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskevan yleissopimuksen soveltamisesta Gibraltariin



Virallinen lehti nro L 226 , 10/09/2003 s. 0027 - 0027



Neuvoston päätös 2003/642/YOS, tehty 22 päivänä heinäkuuta 2003, sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskevan yleissopimuksen soveltamisesta Gibraltariin EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen, ottaa huomioon sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskevan yleissopimuksen(1) ("lahjontaa koskeva yleissopimus") sekä katsoo seuraavaa: (1) Lahjontaa koskeva yleissopimus tehtiin neuvoston 26 päivänä toukokuuta 1997 antamalla säädöksellä. (2) Lahjontaa koskevassa yleissopimuksessa ei ole säännöksiä sen soveltamisesta Gibraltariin. (3) Lahjontaa koskeva yleissopimus ja monet muut saman oikeusperustan nojalla laaditut yleissopimukset tehtiin Euroopan unionista tehdyn sopimuksen VI osaston nojalla ennen 1 päivää kesäkuuta 2000(2) eikä niitä tuolloin ulotettu koskemaan Gibraltaria. (4) Yhdistynyt kuningaskunta vastaa Gibraltarin kansainvälisistä suhteista. (5) On toivottavaa, että lahjontaa koskevaa yleissopimusta sovelletaan Gibraltariin, ON PÄÄTTÄNYT SEURAAVAA: 1 artikla Lahjontaa koskevaa yleissopimusta sovelletaan Gibraltariin. 2 artikla Tämä päätös julkaistaan Euroopan unionin virallisessa lehdessä, ja se tulee voimaan päivänä, jona se julkaistaan. Tehty Brysselissä 22 päivänä heinäkuuta 2003. Neuvoston puolesta Puheenjohtaja G. Alemanno (1) EYVL C 195, 25.6.1997, s. 1. (2) Päivä, jona tulivat voimaan Espanjan ja Yhdistyneen kuningaskunnan väliset järjestelyt, jotka koskevat Gibraltarin viranomaisia EU:n ja EY:n säädösten ja niihin liittyvien sopimusten yhteydessä.